Vi har haft en pragtfuld uge i huset. Selve huset var smagfuldt indrettet og meget rent og velholdt. Og alt hvad man skulle bruge var der - også i køkkenet.
Selve omgivelserne er fantastiske. Huset er placeret midt mellem citron og appelsintræer og vi kunne plukke de skønneste citroner direkte fra træerne. Lige udenfor var der også: heste, høns og geder. Hvilket var et stort hit hos vores børn (0 og 4 år). Vi fik endda en kæmpe kasse appelsiner så vi kunne lave friskpresset juice hele ugen.
Huset ligger ca 20 minutters gang fra Soller. Der er en fin by, med både turisme og lokalt liv. Og der ligger flere smukke byer i nærheden. Det eneste minus er at poolen ikke er opvarmet. Så den var meget kold da vi var der i slut maj.